Billy Burnette

Dorsey William «Billy» Burnette III () er ein amerikansk gitarist, songar og låtskrivar som var ein del av bandet Fleetwood Mac frå 1987 til 1995. Burnette hadde òg ein kort skodespelarkarriere.

Biografi
Sju år gammal, som Billy Beau, gjorde han den første innspelinga si med julesongen «Hey Daddy (I'm Gonna Tell Santa On You)» for Dot Records. Songen vart spelt inn med James Burton og bandet til Ricky Nelson, som faren arbeidde med. 11 år gammal spelte Burnette inn det første albumet sitt for A&M Records.  To år seinare drog han på turné med Brenda Lee og lærte seg samstundes å spele gitar. 

Tidleg i 1970-åra skreiv Burnette songar for plateprodusenten Chips Moman og brukte tre år som rytmegitarist i turnébandet til Roger Miller. I 1972 fekk Burnette kontrakt med Entrance Records og spelte inn det første soloalbumet sitt. 

I 1980 gav Burnette ut det tredje soloalbumet sitt, med singelen «Don't Say No», som nådde 68. plassen på Billboard Hot 100 i USA. I 1981 kom det fjerde albumet hans ut, Gimme You. Det var på denne tida han møtte Mick Fleetwood frå Fleetwood Mac. Ei stund seinare inviterte Fleetwodd han med seg i det nye bandet sitt, The Zoo som gav ut albumet I'm Not Me i 1983. Han spelte sidan med fleire medlemmar frå Fleetwood Mack, før han i 1987 vart med i bandet då Lindsey Buckingham gav seg i bandet.  

I 1985 fekk Eddy Raven («She's Gonna Win Your Heart») og Ray Charles («Do I Ever Cross Your Mind») begge hittar med Billy Burnette-songar. Andre artistar som har spelt inn songane hans er mellom andre Jerry Lee Lewis, The Everly Brothers, Gregg Allman, Loretta Lynn, Charlie Pride, Tanya Tucker og Ringo Starr. I 1987 skreiv han «All I Can Do Is Dream You» for Roy Orbison.

Diskografi

Album
Billy Burnette – Entrance Records (1972)
Billy Burnette – Polydor Records (1979)
Between Friends – Polydor Records (1979)
Billy Burnette – Columbia Records (1980)
Gimme You – Columbia Records (1981)
Try Me – Curb Records (1985)
Soldier Of Love – Curb Records (1986)
Brother To Brother – Curb Records (1988)
Coming Home – Capricorn Records (1993)
Bekka & Billy – Almo Sounds (1997) (med Bekka Bramlett)
All Night Long – Grand Avenue Records (1999)
Are You With Me Baby – Free Falls Entertainment (2000)
Memphis In Manhattan – Chesky Records (2006)
The Bluegrass Elvises, Volume 1 – American Roots (2007) (med Shawn Camp)
Rock & Roll With It - Rock & Roll With It Records (2011)

Med Fleetwood Mac:
 Greatest Hits – WEA/Warner Brothers (1988)
 Behind The Mask – WEA/Warner Brothers (1990)
 25 Years: The Chain – Warner Brothers (1992)
 Time – WEA/Warner Brothers (1994)
 The Very Best of Fleetwood Mac – Reprise Records (2002)

Andre:
 Mick Fleetwood's Zoo – I'm Not Me – RCA (1984)
 Just One of the Guys - filmmusikk – Elektra (1985)
 Summer School - filmen – Chrysalis (1986)
 Homer And Eddie - filmen – Apache (1989)
 John McVie's «Gotta Band» with Lola Thomas – Warner Bros. (1992)
 Steel Cowboys Bikers' Choice, Vol. 1 – Intersound (1999)
 Dressed in Black: A Tribute to Johnny Cash – Dualtone (2002)
 Christine McVie – In The Meantime – KOCH (2004)

Singlar

Filmar
 Fleetwood Mac – Tango In The Night (1987) som seg sjølv
 Saturday Night Special (1994) som Travis
 Not Like Us (1995) som Jody
 Carnosaur 3: Primal Species (1995) som Furguson
 Casper Meets Wendy (1998) som kokk
 Addams Family Reunion (1998) som kelnar
 Richie Rich's Christmas Wish (1998) som Nigel
 John Fogerty – The Long Road Home In Concert (2006) som seg sjølv
 John Fogerty –  Live At The Royal Albert Hall (2008) som seg sjølv

Kjelder
Denne artikkelen bygger på «Billy Burnette» frå ,  den 6. mars 2015. 
 oppgav desse kjeldene:

Bakgrunnsstoff
 Rock-a-Billy Hall of Fame-biografi
 www.fmlegacy.com Biografi
 FleetwoodMac.net Biografi
 www.imdb.com

Musikarar frå Memphis i Tennessee
Fleetwood Mac-medlemmar
USA-amerikanske rockegitaristar
Rytmegitaristar
USA-amerikanske rockabilly-gitaristar
USA-amerikanske låtskrivarar
Resonatorgitaristar
USA-amerikanske songarar
USA-amerikanske rockabillysongarar